3. การประกอบธุรกิจของแต่ละสายผลิตภัณฑ์

3.1) ลักษณะผลิตภัณฑ์หรือบริการ

 

 ปัจจุบันบริษัทฯ ผลิตสินค้าเครื่องใช้ไฟฟ้าภายในบ้าน 4 ประเภทด้วยกัน คือ พัดลม ตู้เย็น เครื่องซักผ้า เครื่องปั๊มน้ำ โดยการผลิตจะเน้นผลิตภัณฑ์ที่มีคุณภาพ ความปลอดภัย และใช้เทคโนโลยีที่ทันสมัย ทำให้สินค้ามีราคาขายสูงกว่าคู่แข่งขัน ลูกค้าของบริษัทฯ จึงเป็นกลุ่มที่คำนึงถึงปัจจัยข้างต้นเป็นหลักมากกว่าปัจจัยด้านราคา ทั้งนี้ผลิตภัณฑ์พัดลมและตู้เย็นจะมีลักษณะการขายแบบฤดูกาล โดยมียอดการจำหน่ายสูงในช่วงฤดูร้อน(เดือนมีนาคม-มิถุนายน)ส่วนเครื่องปั๊มน้ำมียอดการจำหน่ายสูงในช่วงเดือนตุลาคม– พฤษภาคม 

 การตลาดและภาวะการแข่งขัน

 ภาวะการแข่งขันในตลาดเครื่องใช้ไฟฟ้ายังคงมีความรุนแรง ทั้งในด้านผลิตภัณฑ์ที่มีการพัฒนาในหลายรูปแบบ ที่ต้องการให้ตรงกับความต้องการลูกค้าและเป็นไปตามมาตรฐานของความปลอดภัยและการประหยัดพลังงาน ในด้านราคา แนวโน้มของระดับราคาจะมีทิศทางลดลงเป็นลำดับ เนื่องจากในกลุ่มค่ายของเกาหลีและจีนค่อนข้างที่จะมีการกำหนดราคาต่ำ รวมทั้งการสนับสนุนการขายเป็นปัจจัยอย่างยิ่งที่ทวีความรุนแรงในการแข่งขันปัจจุบันบริษัทฯได้ดำเนินธุรกิจใน 3 ฐานตลาดหลัก ได้แก่ ตลาดภายในประเทศ : ตลาดญี่ปุ่น : ตลาดส่งออกประเทศอื่นๆ ซึ่งในปีงบประมาณ 2546 ที่ผ่านมามีสัดส่วนเท่ากับร้อยละ 42 : 37 : 21 ตามลำดับ

ตลาดภายในประเทศ - มีการขยายตัวเพิ่มขึ้น
โดยเฉพาะอย่างยิ่งการขยายตัวของการขายเครื่องปั๊มน้ำ
ที่สามารถบรรลุเกินกว่าเป้าหมายเป็นอย่างมาก

อย่างไรก็ตาม ภาวะการแข่งขันสูงในสินค้าตู้เย็นทั้งในด้านราคาและรุ่นใหม่ๆ จากค่ายต่างๆ
ทำให้การขายลดลงไปเมื่อเทียบกับปีที่แล้ว

 ตลาดญี่ปุ่นและตลาดต่างประเทศอื่นๆ - ภาวะการแข่งขันยังคงมีความรุนแรงต่อเนื่อง ประกอบกับอุปสรรคในการนำเข้าสินค้าไม่ว่าจะเป็นในเรื่องมาตรฐานความปลอดภัยและข้อกำหนดในเรื่องของการประหยัดพลังงาน รวมไปถึงภาษีนำเข้าในบางประเทศ ทำให้ต้นทุนเพิ่มขึ้นและยอดการส่งออกลดลง บริษัทฯ ได้มีการพัฒนาและออกแบบผลิตภัณฑ์รุ่นใหม่ๆ ซึ่งคำนึงถึงการมีรูปลักษณ์ใหม่ และ Features รวมทั้งการรักษาระดับการแข่งขันของราคาเพื่อให้สามารถแข่งได้ในตลาด บริษัทฯ ได้มีการพัฒนาและนำเสนอผลิตภัณฑ์รุ่นใหม่ๆ ออกสู่ตลาด อีกทั้งการปรับเปลี่ยนกระบวนการวางแผนการผลิตที่มีความสอดคล้องกับความต้องการในตลาด อีกทั้งการสนับสนุนการเพิ่ม line-up ของผลิตภัณฑ์ และสนับสนุนการขยายช่องทางตลาดและการหาตลาดใหม่ๆ

3.3) การจัดหาผลิตภัณฑ์หรือบริการ

บริษัทฯ มีโรงงานผลิต 2 แห่ง คือ

1. สำนักงานใหญ่ ตั้งอยู่ที่ 67 หมู่ 11 ถนนบางนา-ตราด กม.20 ตำบล บางโฉลง อำเภอบางพลี
จังหวัดสมุทรปราการ 10540 ใช้เป็นโรงงานผลิตสินค้าประเภทพัดลม เครื่องซักผ้า
ปั๊มน้ำและตู้เย็นของบริษัทฯ

2. สาขาที่ 2 ตั้งอยู่ที่ 67/1 หมู่ 11 ถนนบางนา-ตราด กม.20 ตำบล บางโฉลง อำเภอบางพลี
จังหวัด สมุทรปราการ 10540 ใช้เป็นโรงงานผลิตสินค้าประเภทตู้เย็น
แม่พิมพ์และผลิตชิ้นส่วนของบริษัทฯ

(ก) วัตถุดิบที่สำคัญที่ใช้ในการผลิตในปัจจุบันของบริษัทฯ ได้แก่ 1.
ชิ้นส่วนพลาสติกและเม็ดพลาสติกประกอบด้วย ฝาครอบและฐานเครื่องปั๊มน้ำ
พลาสติกแผ่นเพื่อนำมาขึ้นรูปเป็นโครงตู้เย็นภายใน เป็นต้น

2. ชิ้นส่วนโลหะ ประกอบด้วย เหล็กแผ่นเพื่อทำโครงตู้เย็น และถังเก็บความดันเครื่องปั๊มน้ำ ,
เส้นลวดเพื่อทำตะแกรงครอบใบพัดลม เป็นต้น

3. ชิ้นส่วนอิเล็กทรอนิกส์ ประกอบด้วย Electronic Parts , Capacitor และ Condensor
ซึ่งเป็นชิ้นส่วนหลักในการผลิตตู้เย็น

4. คอมเพรสเซอร์ เป็นชิ้นส่วนหลักของการผลิตตู้เย็น

ในปัจจุบันร้อยละ 90.23 ของมูลค่าซื้อชิ้นส่วนและวัตถุดิบทั้งหมด บริษัทฯ
ทำการสั่งซื้อจากผู้ผลิตในประเทศ และผู้นำเข้าโดยตรง
โดยกระจายการสั่งซื้อผ่านผู้ขายหลายรายด้วยกัน

  สำหรับการสั่งซื้อชิ้นส่วนและวัตถุดิบร้อยละ 9.27 ของมูลค่าการสั่งซื้อเป็นการนำเข้าวัตถุดิบ

จากต่างประเทศ

(2) ผลกระทบต่อสิ่งแวดล้อม

  ปัจจุบัน บริษัทฯ ได้ดำเนินการปรับเปลี่ยนกระบวนการผลิตโดยใช้สารเคมีและน้ำยาที่ไม่

ก่อให้เกิดผลกระทบต่อสิ่งแวดล้อมหรือส่งผลกระทบต่อสิ่งแวดล้อมน้อยที่สุด เช่น ใช้สาร
Cyclopenthane แทนสาร HCFC 141b ในการทำฉนวนความร้อนของตู้เย็น
โดยดำเนินการผลิตตู้เย็นดังกล่าวได้ครบทุกรุ่นในเดือนธันวาคม 2546 นี้
และยกเลิกการใช้สารโทลูอีนซึ่งเป็นอันตรายต่อสิ่งแวดล้อมในกระบวนการผลิตทุกประเภท เป็นต้น

3.4 ) งานที่ยังไม่ส่งมอบ

- ไม่มี -